โฆสิตจวกแผนพัฒนาไร้คุณภาพต้นตอปัญหา
โฆสิต จวกพัฒนาไร้คุณภาพต้นตอปัญหาวิกฤตเศรษฐกิจ การเมือง ความเลื่อมล้ำ เน้นสร้างคนชั้นกลาง กระจายสู่ภูมิภาค&nbsp; เสริมความแข็งแกร่งการพัฒนาอย่างมีคุณภาพ-ประสิทธิภาพ
6 ส.ค. 2553

โฆสิต จวกพัฒนาไร้คุณภาพต้นตอปัญหาวิกฤตเศรษฐกิจ การเมือง ความเลื่อมล้ำ เน้นสร้างคนชั้นกลาง กระจายสู่ภูมิภาค  เสริมความแข็งแกร่งการพัฒนาอย่างมีคุณภาพ-ประสิทธิภาพ 
นายโฆสิต ปั้นเปี่ยมรัษฎ์  ประธานกรรมการบริหารธนาคารกรุงเทพ เปิดเผยในงานสัมนา ทิศทางการพัฒนาประเทศไทยระยะแผนพัฒนาฯฉบับที่  11  ซึ่งจัดงานโดยสำนักงงานคณะกรรมการพัฒนาการเศรษฐกิจและสังคมแห่งชาติ(สศช.)หรือสภาพัฒน์ว่าการเกิดวิฤติเศรษฐกิจและวิกฤติทางการเมืองรวมถึงปัญหาความเลื่อมล้ำทั้งสังคม เกิดจากปัญหาการพัฒนาที่ไม่มีคุณภาพ ซึ่งต้องการเห็นแผนพัฒนาเศรษฐกิจฯ เดินหน้าสู่การพัฒนาอย่างมีคุณภาพ และมีประสิทธิภาพมากกว่านี้ ซึ่งประกอบด้วยฝีมือ ความรู้ ความสามารถการบริหารจัดการ
ทั้งนี้ การพัฒนาเศรษฐกิจที่มีคุณภาพจะต้องดู2 มิติคือวินัยทางการเงินการคลัง และแม้ว่ารัฐจะผลักดันให้เศรษฐกิจโต6-7  เปอร์เซ็น แต่ก็เติบโตไปควบคู่กับความรู้สึกที่ไม่เท่าเทียมกัน และความเลื่อมล้ำซึ่งเป็นฉนวนของปัญหาต่างๆ
นายโฆสิต กล่าวว่าจากประสบการณ์การพัฒนาประสบความสำเร็จจะต้องมีโครงสร้างของคนชั้นกลางจำนวนมาก แต่ประเทศไทยมีคนชั้นกลางจำนวนน้อยและส่วนใหญ่กระจุกตัวอยู่ในกรุงเทพ ดังนั้นต้องคิดว่าการพัฒนาต้องดึงคนชั้นกลางหรือสร้างรากฐานมาจากคนชั้นกลางและให้เกิดการกระจายไปในต่างจังหวัดให้มากขึ้นกว่านี้ถึงจะสำเร็จ และสิ่งสำคัญการพัฒนายังต้องมีการสร้างงานให้มีคุณภาพมากขึ้นเพื่อให้มีคนชั้นกลางมีรายได้เพียงพอที่จะเลี้ยงครอบครัวและมีอนาคต ในขณะเดียวกันควรสนับสนุนให้แต่ละภาคมีการจัดทำแผนพัฒนาและยุทธศาตร์ของแต่ละภาคด้วย
“น่าจะเปิดศักราชแผนพัฒาที่สร้างคนชั้นกลางมากๆ และผนวกกับแผนพัฒนาระดับภาค ซึ่งจะเป็นเครื่องมือการกระจายการพัฒนาได้อย่างมีคุณภาพ “นายโฆสิตกล่าว